ജമ്മു കശ്മീരില് സുരക്ഷ സേനയും ഭീകരരും തമ്മില് ഏറ്റുമുട്ടല് ബന്ദിപ്പോറ: ജമ്മു കശ്മീരിലെ ബന്ദിപ്പോരയില് സുരക്ഷ സേന ഭീകരരുമായി ഏറ്റുമുട്ടുന്നു. രാവിലെയാണ് ഏറ്റുമുട്ടല് തുടങ്ങിയത്. സേനക്ക് നേരെ ഭീകരര് വെടിയുതിര്ക്കുകയായിരുന്നു. ഇതേതുടര്ന്ന് പ്രദേശം വളഞ്ഞ സംയുക്തസേന ഭീകരര്ക്കായി തെരച്ചില് ആരംഭിച്ചിട്ടുണ്ട്. സുരക്ഷാസേനയും ജമ്മു കശ്മീര് പൊലീസും സംയുക്തമായാണ് ഏറ്റുമുട്ടലില് പങ്കെടുക്കുന്നതെന്ന് കശ്മീര് സോണ് പൊലീസ് അറിയിച്ചു.അതേസമയം സാബാ സെക്ടറില് വീണ്ടും ഡ്രാണ് സാന്നിധ്യം കണ്ടെത്തി ഡ്രോണ് സാന്നിധ്യം കണ്ടെത്തിയതോടെ സുരക്ഷ സേനക്ക് ജാഗ്രത നിര്ദേശം നല്കി. തുടര്ച്ചയായി നാലാം ദിവസമാണ് ഡ്രോണ് സാന്നിധ്യം റിപ്പോര്ട്ട് ചെയ്യുന്നത്